ai4bharat/Pralekha huggingface dataset:
खाण मंत्रालय
स्वातंत्र्याचा अमृतमहोत्सव कार्यक्रमाचा एक भाग म्हणून जेएनएआरडीडीसी, नागपूरतर्फे “फिट इंडिया फ्रीडम रन आणि चित्रकला स्पर्धा
नवी दिल्ली, 17 ऑगस्ट 2021
खाण मंत्रालयाच्या अंतर्गत येणाऱ्या नागपूरच्या जवाहरलाल नेहरू ॲल्युमिनियम रिसर्च डेव्हलपमेंट अँड डिझाईन सेंटर, जेएनएआरडीसीने, "फिट इंडिया फ्रीडम रन 2.0 -आझादी का अमृत महोत्सव "कार्यक्रमाचे मोठ्या उत्साहाने आयोजन केले. कर्मचाऱ्यांच्या उत्स्फूर्त सहभाग या आयोजनात होता. केंद्राच्या तांत्रिक संकुलाच्या परिसरातून सुरू झालेल्या 3 किलोमीटरच्या उद्घाटन दौडमध्ये सुमारे 55 कर्मचारी सहभागी झाले होते.
स्वातंत्र्यदिनाच्या उत्सवाचा एक भाग म्हणून, संस्थेने 15 ऑगस्ट 2021 रोजी " स्वातंत्र्याचा अमृतमहोत्सव" या संकल्पनेवर कर्मचारी आणि कर्मचाऱ्यांच्या मुलांसाठी चित्रकला स्पर्धा आयोजित केली. जेएनएआरडीडीसीचे संचालक डॉ अनुपम अग्निहोत्री यांच्या हस्ते सुमारे 75 सहभागींना बक्षिसे देण्यात आली.
M.Chopade/S.Kulkarni/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 274
पंतप्रधान कार्यालय
मुंबईतील गोरेगाव येथील लागलेल्या आगीच्या दुर्घटनेत झालेल्या जीवितहानीबद्दल पंतप्रधानांनी व्यक्त केला शोक
पंतप्रधानांकडून अनुदान जाहीर
मुंबईतील गोरेगाव येथे लागलेल्या आगीच्या दुर्घटनेत झालेल्या जीवितहानीबद्दल पंतप्रधान नरेंद्र मोदी यांनी शोक व्यक्त केला आहे.
पंतप्रधान राष्ट्रीय आपत्ती निवारण निधीतून प्रत्येक मृताच्या नातेवाईकांना 2 लाख आणि जखमींना 50,000 रुपये अनुदान जाहीर.
पंतप्रधान कार्यालयाने ट्विट केले आहे;
“मुंबईच्या गोरेगाव येथे लागलेल्या आगीच्या दुर्घटनेत झालेल्या जीवितहानीमुळे दुःख झाले आहे. शोकग्रस्त कुटुंबियांचे मी सांत्वन करतो. जखमींना लवकर बरे वाटावे अशी मी प्रार्थना करतो. बाधितांना शक्य तेवढी सर्व मदत अधिकारी करत आहेत.पंतप्रधान राष्ट्रीय आपत्ती निवारण निधीतून
प्रत्येक मृताच्या नातेवाईकांना 2 लाख रुपये आणि जखमींना 50,000 रुपयांची मदत दिली जाईल.
विज्ञान आणि तंत्रज्ञान मंत्रालय
पंतप्रधान मोदींच्या संकल्पनेतील आत्मनिर्भर भारत साकारण्यासाठी विज्ञान आणि तंत्रज्ञान हीच गुरुकिल्ली- केंद्रीय मंत्री डॉ.जितेंद्र सिंग
'आंतरराष्ट्रीय विज्ञान आणि तंत्रज्ञान सहकार्य' या विषयावर डॉ.अनिल काकोडकर यांच्या नेतृत्वात तयार झालेल्या अहवालाचे केले प्रकाशन
नवी दिल्ली, 21 जुलै 2021
“पंतप्रधान मोदींच्या संकल्पनेतील आत्मनिर्भर भारत साकारण्यासाठी विज्ञान आणि तंत्रज्ञान हीच गुरुकिल्ली असल्याचे” प्रतिपादन केंद्रीय मंत्री डॉ.जितेंद्र सिंग यांनी केले. 'स्वयंपूर्णतेतून येणारा आत्मविश्वास पुढच्या पिढीपर्यंत झिरपून देशातील सर्वोत्तम बुद्धिमत्ता विज्ञान-तंत्रज्ञानाच्या क्षेत्राकडे वळण्यास मदत होईल ' असा विश्वासही त्यांनी व्यक्त केला. 'आंतरराष्ट्रीय विज्ञान आणि तंत्रज्ञान सहकार्य' या विषयावर, भारतीय अणुऊर्जा आयोगाचे माजी अध्यक्ष डॉ.अनिल काकोडकर यांच्या नेतृत्वातील आढावा समितीच्या अहवालाच्या प्रकाशन समारंभानंतर ते बोलत होते.
विज्ञान तंत्रज्ञानाचा विचार करता, भारताला जागतिक पातळीवर मानाचे स्थान यापूर्वी मिळालेले आहेच, परंतु त्याचवेळी, 'विज्ञानक्षेत्रात नागरिक-केंद्रित पद्धतीने परिश्रम घेतले पाहिजेत' या पंतप्रधानांच्या आदेशाला अनुसरून वाटचाल करण्यासाठी, आजवर वापरल्या न गेलेल्या प्रचंड सामर्थ्याचा उपयोग करून घेण्याची गरज आहे- असेही डॉ.जितेंद्र सिंग यांनी सांगितले. "फारच कमी देशांना वैविध्यपूर्ण साधनसंपत्तीची देणगी मिळालेली असते. तशी ती भारताला मिळालेली असल्याने विविधीकरण / फेरबदल या संकल्पनेकडे एक फायदेशीर उपयुक्त मार्ग म्हणून बघावे"- असेही त्यांनी सुचविले.
"विज्ञान-तंत्रज्ञान क्षेत्रातील आंतरराष्ट्रीय सहकार्याचा भारताला पूर्वापार चांगला अनुभव आहे. अशा प्रकारच्या सहकार्याच्या बाबतीत सहकार्यात्मक आणि स्पर्धात्मक अशा दोन्ही भावना हातात हात घालून एकत्रितपणे पुढे जातात, आणि याचे अनेक फायदे होतात." असे मत डॉ.अनिल काकोडकर यांनी व्यक्त केले.
M.Chopade/J.Waishampayan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 163
कोळसा मंत्रालय
2021-22 मध्ये कोळसा उत्पादन 777.23 दशलक्ष टनांवर पोहोचले
कंपन्यांच्या मालकीच्या खाण उत्पादनात 30% वाढ
18.43% वाढीसह कोळसा जावक 818.04 MT पर्यंत वाढली
कोळसा मंत्रालयाकडून मिळालेल्या तात्पुरत्या माहितीनुसार, 2021-22 मध्ये एकूण कोळसा उत्पादन 777.23 दशलक्ष टनावर  पोहोचले आहे, जे 2020-21 मधील 716 दशलक्ष टनांच्या तुलनेत 8.55 टक्क्यांनी वाढले आहे.
कोल इंडिया लिमिटेड  चे उत्पादन 2020-21 मधील 596.24 दशलक्ष टनावरून 2021-22 आर्थिक वर्षात 4.43 टक्क्यांनी वाढून 622.64 दशलक्ष टन झाले आहे.
सिंगरेनी कॉलीरीज कंपनी लिमिटेड  ने 28.55 टक्के वाढीसह 2021-22 मध्ये मागील वर्षीच्या 50.58 दशलक्ष टनांच्या तुलनेत 65.02 दशलक्ष टन उत्पादन केले. त्याच वेळी, कंपन्यांच्या मालकीच्या खाणींचे कोळसा उत्पादन 29.47 टक्क्यांच्या वाढीसह 89.57 दशलक्ष टन झाले आहे. 2020-21 मध्ये ते फक्त 69.18 दशलक्ष टन होते.
2021-22 मध्ये एकूण कोळशाची जावक 818.04 दशलक्ष टनावर पोहोचली , जी मागील वर्षीच्या 690.71 दशलक्ष टन च्या तुलनेत 18.43 टक्के अधिक आहे. या कालावधीत, कोल इंडिया लिमिटेड ने मागील वर्षीच्या 573.80 दशलक्ष टनाच्या तुलनेत 661.85 दशलक्ष टन कोळशाचा पुरवठा केला.
युवा व्यवहार आणि क्रीडा मंत्रालय
चौथ्या खेलो इंडिया युवा क्रीडा स्पर्धेचे यजमानपद हरियाणाकडे
चौथ्या खेलो इंडिया युवा क्रीडा स्पर्धेचे यजमानपद हरियाणा भूषवणार असल्याची घोषणा केंद्रीय युवा आणि क्रीडा मंत्री किरेन रीजीजू आणि हरियाणाचे मुख्य मंत्री मनोहर लाल खट्टर यांनी आज केली. टोकियो ऑलिम्पिक नंतर या स्पर्धा घेण्याचे नियोजन आहे. हरियाणातल्या पंचकुला इथे या स्पर्धा होणार आहेत.शनिवारी 25 जुलैला हरियानाचे क्रीडा मंत्री संदीप सिंग, क्रीडा सचिव रवी मित्तल आणि भारतीय क्रीडा प्राधिकरणाचे महा संचालक संदीप प्रधान यांच्या उपस्थीतीत व्हिडीओ कॉन्फरन्सिंग द्वारे ही घोषणा करण्यात आली.
चौथ्या खेलो इंडिया युवा क्रीडा स्पर्धेचे यजमानपद हरियाणाकडे सोपवण्यात आल्याची घोषणा करताना आनंद होत असल्याचे रीजीजू यांनी सांगितले.आपल्या पंतप्रधानांच्या कल्पनेतून साकारलेल्या या स्पर्धांमुळे देशातल्या तळापर्यंतच्या कौशल्याचा शोध घेता आला यातून पुढे आलेल्या खेळाडूंनी आंतरराष्ट्रीय स्तरावर भारताचे प्रतिनिधित्व केले आहे. हा खेळाचा महाकुंभ आहे. हरियाणाला भक्कम क्रीडा संस्कृती लाभली असून या राज्याने देशाला उत्तम खेळाडू दिले आहेत.
भागीदारीविषयी बोलताना क्रीडा मंत्री म्हणाले की स्टार स्पोर्ट्स ने खेलो इंडिया युवा क्रीडा स्पर्धा देशाच्या क्रीडा कॅलेंडरच्या वार्षिक कार्यक्रमात आणल्या आहेत. जेव्हा एखादा युवा खेळाडू स्वतःला राष्ट्रीय दूरचित्रवाणी वाहिनीवर पाहतो तेव्हा केवळ खेळाडूलाच नव्हे तर याचे प्रसारण पाहणाऱ्या इतर युवकांनाही क्रीडा विश्व आपली कारकीर्द घडवण्यासाठीचे क्षेत्र म्हणून स्वीकारण्यासाठी प्रोत्साहन देत असते.ही भागीदारी सुरु रहात असल्याबद्दल आनंद वाटत असल्याचे ते म्हणाले.
आधीच्या तीन खेलो इंडिया युवा क्रीडा स्पर्धेत हरीयानाने सातत्याने उत्तम कामगिरी केली आहे. 2019 आणि 2020च्या या स्पर्धात राज्याने दुसरे स्थान  तर 2018 मध्ये 102 पदके  पदकांच्या कमी कमाई सह सर्वोच्च स्थान प्राप्त केले आहे.
पंतप्रधान कार्यालय
पंतप्रधानांनी वन्य जीवांविषयीच्या नागरिकांच्या ट्विटला दिला प्रतिसाद
नवी दिल्ली, 10 एप्रिल 2023
पंतप्रधान नरेंद्र मोदी यांनी जीवांविषयीच्या जनतेच्या उत्साहाला समाजमाध्यमांतून प्रतिसाद दिला.
बांदीपूर व्याघ्रप्रकल्पाला पंतप्रधानांनी काल दिलेल्या भेटीदरम्यान तिथल्या हत्तीने दिलेल्या आशीर्वादाबाबत परशुराम एम जी या नागरिकाने केलेल्या ट्विट ला पंतप्रधानांनी उत्तर दिले, “ हो, हा प्रसंग माझ्यासाठी फारच वैशिष्ट्यपूर्ण होता.”
प्रियांका गोयल यांनी दिल्ली येथील राष्ट्रीय वन्यजीव उद्यानाला दिलेल्या भेटीबद्दल केलेल्या ट्विट ला पंतप्रधानांनी प्रतिसाद दिला, “ उत्तम. भारतातील वनस्पती व प्राणिजगतातील विविधता आश्चर्यकारक आहे आणि मला आशा आहे, कि जनतेला त्याविषयी अधिक जाणून घेण्याच्या संधी मिळतील.”
पंतप्रधानांनी कालच्या त्यांच्या भेटीतील काही छायाचित्रे सामायिक केली.N.Chitale/U.Raikar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
संरक्षण मंत्रालय
भारत-ब्रिटन दरम्यान 'कोकण शक्ती 2021' या पहिल्या त्रि-सेवा सरावाचा सागरी टप्पा पूर्ण जोमात
नवी दिल्ली, 26 ऑक्टोबर 2021
भारत आणि ब्रिटनच्या सशस्त्र दलांदरम्यान 'कोकण शक्ती 2021' या पहिल्या त्रि-सेवा सरावाचा सागरी टप्पा अरबी समुद्रात कोकण किनारपट्टीवर आयोजित करण्यात आला आहे. बंदर नियोजनाचा टप्पा पूर्ण झाल्यावर, सरावाचा सागरी टप्पा 24 ऑक्टोबर 2021 रोजी सुरू झाला. तो 27 ऑक्टोबर 2021 पर्यंत चालेल.
पूर्व-नियुक्त ठिकाणी लष्कराच्या भू-सैन्यांना उतरवण्यासाठी समुद्रात नियंत्रण साध्य करण्याच्या उद्देशाने सर्व सहभागी युनिट्सना दोन विरोधी सैन्यात विभागले होते. एका दलाचे नेतृत्व पश्चिम विभागाचे फ्लॅग ऑफिसर कमांडिंग करत होते आणि त्यात आयएनएस चेन्नई , भारतीय नौदलाच्या इतर युद्धनौका आणि रॉयल नेव्हीचे टाइप 23 फ्रिगेट एचएमएस रिचमंड यांचा समावेश होता. यूके कॅरियर स्ट्राइक ग्रुप अंतर्गत कार्यरत अन्य दलात विमानवाहू जहाज, एचएमएस क्वीन एलिझाबेथ, ब्रिटन आणि नेदरलँडची इतर नौदल जहाजे आणि भारतीय युद्धनौका यांचा समावेश होता.
दोन्ही दलांनी त्यांच्या गटांमध्ये सागरी मार्गावर कर्मचारी आणि अन्य सामुग्रीची अदलाबदल, हवेत लढाऊ विमानांद्वारे  हल्ले , हेलिकॉप्टरचे क्रॉस कंट्रोल , समुद्रातील युद्धसदृश स्थितीत मार्गक्रमण , हवेतील लक्ष्यांवर बंदुकीच्या फैरी यांसारखे सराव केले. लष्करी तुकड्यांचे सिम्युलेटेड इंडक्शन देखील करण्यात आले, त्यानंतर संयुक्त कमांड ऑपरेशन सेंटरची स्थापना करण्यात आली. त्यानंतर, दोन्ही दले हवाई आणि पृष्ठभागावरील सरावांसाठी समुद्रात भेटले.
हवाई हल्ल्यांमध्ये भारतीय सागरी गस्ती विमान  डॉर्नियर, भारतीय नौदल , रॉयल नेव्ही  आणि भारतीय वायुसेना  च्या लढाऊ विमानांचा तसेच संयुक्त फ्लाय पास्ट यांचा समावेश होता. रॉयल नेव्हीद्वारे संचलित, भारतीय स्कॉर्पीन श्रेणीची पाणबुडी आणि पाण्याखालील रिमोट कंट्रोल वेहिकल EMATT सह पाण्याच्या पृष्ठभागाखाली रात्रभर सराव करण्यात आला. भारताचे P8I सागरी गस्ती विमान देखील सरावात सहभागी झाले होते.
M.Chopade/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 479
आरोग्य आणि कुटुंब कल्याण मंत्रालय
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 157 कोटी 20 लाखांहून अधिक मात्रा देण्याचे काम पूर्ण
गेल्या 24 तासांत, कोविड-19 प्रतिबंधक लसीच्या 39 लाखांहून अधिक मात्रा देण्यात आल्या
देशातील रोगमुक्ती दर सध्या 94.27%
गेल्या 24 तासांत देशात 2,58,089 नव्या कोरोनाबाधित रुग्णांची नोंद
आतापर्यंत एकूण 8,209 ओमायक्राॅन रुग्ण आढळले आहेत; कालपासून त्यात 6.02% ची वाढ
भारतातील सध्याची कोविड सक्रीय रुग्णसंख्या 16,56,341
साप्ताहिक पॉझिटीव्हिटी दर सध्या 14.41% आहे
गेल्या 24 तासांच्या कालावधीत, कोविड प्रतिबंधक लसीच्या 39 लाखांहून अधिक  मात्रा देण्यात आल्यामुळे, आज सकाळी 7 वाजता प्राप्त झालेल्या तात्पुरत्या अहवालानुसार, भारताच्या कोविड प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 157 कोटी 20 लाखांचा  टप्पा ओलांडला आहे.
देशभरात 1,68,75,217 सत्रांच्या आयोजनातून हे उद्दिष्ट साध्य करण्यात आले. आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, कोविड प्रतिबंधक लसीच्या मात्रांची गटनिहाय विभागणी पुढीलप्रमाणे
|
|
Cumulative Vaccine Dose Coverage
|
|
HCWs
|
|
1st Dose
|
|
1,03,90,286
|
|
2nd Dose
|
|
97,80,747
|
|
Precaution Dose
|
|
18,33,301
|
|
FLWs
|
|
1st Dose
|
|
1,83,88,988
|
|
2nd Dose
|
|
1,70,55,627
|
|
Precaution Dose
|
|
14,81,773
|
|
Age Group 15-18 years
|
|
1st Dose
|
|
3,45,32,745
|
|
Age Group 18-44 years
|
|
1st Dose
|
|
52,54,63,216
|
|
2nd Dose
|
|
36,93,05,100
|
|
Age Group 45-59 years
|
|
1st Dose
|
|
19,76,54,179
|
|
2nd Dose
|
|
16,10,58,648
|
|
Over 60 years
|
|
1st Dose
|
|
12,31,45,683
|
|
2nd Dose
|
|
10,08,18,423
|
|
Precaution Dose
|
|
11,33,109
|
|
Precaution Dose
|
|
44,48,183
|
|
Total
|
|
1,57,20,41,825
गेल्या 24 तासांत 1,51,740 रुग्ण कोविड आजारातून बरे झाल्यामुळे, देशात  आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 3,52,37,461 झाली आहे.
परिणामी, भारतातील रोगमुक्ती दर आता 94.27% झाला आहे.
गेल्या 24 तासांत, देशात 2,58,089 नव्या कोविड बाधितांची नोंद झाली.
भारतातील कोविड सक्रीय रुग्णसंख्या सध्या 16,56,341 इतकी आहे. देशात सध्या कोविड सक्रीय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 4.43% आहे.
कोविड संसर्ग तपासणी चाचण्या करण्याच्या क्षमतेचा विस्तार करण्याचे काम देशभरात सुरु आहे. गेल्या 24 तासांत देशात एकूण 13,13,444 चाचण्या करण्यात आल्या. देशात आतापर्यंत एकंदर 70 कोटी 37 लाखांहून अधिक  चाचण्या करण्यात आल्या आहेत.
देशभरात कोविड संसर्ग तपासणी चाचण्या करण्याची क्षमता वाढविली जात असतानाच, देशातील साप्ताहिक पॉझिटीव्हिटी दर सध्या 14.41% आणि दैनंदिन पॉझिटीव्हिटी दर 19.65% इतका आहे.
दूरसंचार आणि माहिती तंत्रज्ञान मंत्रालय
77 व्या स्वातंत्र्यदिनाच्या भाषणात पंतप्रधान नरेंद्र मोदी यांनी दूरसंचार क्षेत्रात भारताने घेतलेल्या उत्तुंग भरारीबाबत मांडलेले ठळक मुद्दे
77 व्या स्वातंत्र्यदिनाच्या प्रसंगी, पंतप्रधान नरेंद्र मोदी यांनी नवी दिल्लीतील लाल किल्ल्याच्या तटबंदीवरून राष्ट्राला संबोधित करताना, तंत्रज्ञानाच्या क्षेत्रात देशाने केलेली उल्लेखनीय प्रगती अधोरेखित केली तसेच डिजिटलदृष्ट्या सक्षम भारताच्या महत्त्वावर भर दिला.
1.पंतप्रधान नरेंद्र मोदी यांनी आपल्या भाषणात भारताचे डिजिटल क्षेत्रातील उल्लेखनीय परिवर्तन अधोरेखित केले. देशाच्या दुर्गम भागातील कानाकोपऱ्यात इंटरनेट कनेक्टिव्हिटी पोहचवण्यासाठी केलेल्या वेगवान प्रयत्नांची माहिती देतांना त्यांनी सांगितले की डिजिटल क्रांतीचे लाभ प्रत्येक नागरिकापर्यंत पोहोचतील हे सुनिश्चित करत प्रत्येक गावात इंटरनेट पोहोचत आहे.
2. 2014 पूर्वीच्या काळात इंटरनेट डेटा टॅरिफ दर अतिशय महाग होते. त्या दिवसांचा पंतप्रधानांनी उल्लेख केला आणि सध्याच्या काळाशी त्याचा विरोधाभास जोडला, भारतात सध्या जगातील सर्वात स्वस्त इंटरनेट डेटा दर आहेत. खर्चातील या कपातीमुळे देशभरातील प्रत्येक कुटुंबाची लक्षणीय बचत झाल्याचे त्यांनी नमूद केले.
3. नरेंद्र मोदी यांनी 5G सुरु करण्याच्या दिशेने देशाची अधिक वेगवान प्रगती अधोरेखित करत नमूद केले की 5G सेवा सर्वात वेगवान आहे आणि 700 हून अधिक जिल्ह्यांपर्यंत पोहचली आहे.
तसेच
4. पंतप्रधानांनी 6G तंत्रज्ञानाच्या दिशेने प्रगती करण्याच्या महत्त्वाकांक्षी उद्दिष्टाची रूपरेषा देखील सांगितली आणि याला गती देण्यासाठी समर्पित कृतीदल स्थापन केल्याचे नमूद केले.
पार्श्वभूमी –
■ जगात 5G सेवा सर्वात जलद गतीने सुरुवात झाली आहे. 5G सेवा 700 हून अधिक जिल्ह्यांमध्ये उपलब्ध आहेत. 2014 पासून दररोज 500 BTS  स्थापित केले जात आहेत तर दररोज सुमारे 1,000 साइट्सच्या दराने 5G साइट्स उभारल्या जात आहेत.
■ अति-जलद ब्रॉडबँड सेवा सक्षम करण्यासाठी 5G नेटवर्क हे अत्याधुनिक तंत्रज्ञान सर्वात जलद गतीने आणण्यात आले.
■ 6G मानकांच्या विकासासाठी पुढाकार घेण्यात आला आहे. पंतप्रधान नरेंद्र मोदी यांनी ‘भारत 6G व्हिजन’ दस्तावेज प्रसिद्ध केला आहे , दूरसंचार विभागाने ‘भारत 6G अलायन्स’ नावाने कृती दल स्थापन केले आहे.
■ 4G मध्ये भारताने जगाचे अनुसरण केले असून 5G मध्ये जगासोबत मार्गक्रमण केले आणि आता 6G मध्ये जगाचे नेतृत्व करण्याचे उद्दिष्ट ठेवले आहे
■ मोबाईल डेटा दर 269रुपये /GB  वरून 10.1 रुपये /GB  पर्यंत कमी झाला आहे. मोबाईल सेवांचे दर झपाट्याने कमी झाले
■ भारतात तिसरे सर्वात कमी सरासरी डेटा टॅरिफ  आहे.
■ ईशान्य प्रदेश, सीमावर्ती भाग, नक्षलवाद प्रभावित क्षेत्रे, आकांक्षी जिल्हे आणि इतर दुर्गम भाग तसेच आपल्या बेटांमध्ये दर्जेदार दूरसंचार कनेक्टिव्हिटी आणि पायाभूत सुविधा पुरवण्यासाठी विशेष प्रयत्न करण्यात आले आहेत.
■ 1,224 कोटी रुपये खर्चून उभारण्यात आलेला समुद्राखालील केबल आधारित चेन्नई-अंदमान आणि निकोबार प्रकल्प पंतप्रधान नरेंद्र मोदी यांनी 10 ऑगस्ट 2020 रोजी राष्ट्राला समर्पित केला.
■ वाढीव उपग्रह बँडविड्थसह, अंदमान आणि निकोबार बेटांवर दूरसंचार नेटवर्कचा विस्तार देखील करण्यात आला आहे.
■ 1,072 कोटी रुपये खर्चून कोची- लक्षद्वीप बेट अंडर सी OFC लिंकचे बांधकाम पूर्ण झाले असून चाचणीसाठी वाहतूक सुरू करण्यात आली आहे. ती पूर्ण झाल्यावर, कोची आणि अकरा बेटांदरम्यान 100 GBPS सेवा पुरवेल.
■ संपूर्ण देशभरातील ज्या भागात 4G मोबाइल सेवा पोहचली नाही तिथे त्याच्या अंमलबजावणीसाठी एकूण 26,316 कोटी रुपये खर्च करण्यात आला आहे.
■ हा प्रकल्प दूर दुर्गम भागातील 24,680 गावांमध्ये 4G मोबाइल सेवा प्रदान करेल.
ग्राहक व्यवहार, अन्न आणि सार्वजनिक पुरवठा मंत्रालय
भरड धान्याचे वैभव परत आणल्यामुळे देश अन्न, पोषण आणि अर्थव्यवस्था या 3 क्षेत्रात आत्मनिर्भर होईल : पियुष गोयल
नवी दिल्ली, 24 फेब्रुवारी 2022
भरड धान्यावर लक्ष केंद्रित करून भारत योगशास्त्रासारख्या आपल्या प्राचीन परंपरांकडे पुन्हा वळत आहे असे केंद्रीय ग्राहक व्यवहार, अन्न आणि सार्वजनिक वितरण, वस्त्रोद्योग आणि वाणिज्य आणि उद्योग मंत्री पियुष गोयल म्हणाले. गोयल म्हणाले, “भरड धान्याचे वैभव परत आणल्यामुळे देश अन्न, पोषण आणि अर्थव्यवस्था या 3 क्षेत्रात आत्मनिर्भर होईल.
केंद्रीय अर्थसंकल्प 2022 च्या कृषी क्षेत्रावरील सकारात्मक परिणामांबाबत पंतप्रधानांच्या भाषणानंतर, गोयल यांनी ‘स्मार्ट शेती : भरड धान्याचे वैभव परत आणणे; खाद्यतेलात स्वयंपूर्ण बनण्याच्या दिशेने वाटचाल’ या विषयावरील वेबिनारला संबोधित केले.
भारताला भरड धान्याचा प्रमुख निर्यातदार बनवण्यासाठी त्यांनी पुढील चार मंत्र दिले. “1) भरड धान्यावर लक्ष केंद्रित करून पिकांमध्ये विविधता आणण्यासाठी कर्नाटकच्या फळांच्या यशस्वी मॉडेलचे अनुकरण राज्ये करू शकतात, 2) भरड धान्यच्या जैव सुरक्षेत गुणवत्ता आणि मदत सुनिश्चित करण्यासाठी आधुनिक तंत्रज्ञान पुरवण्यासाठी कृषी स्टार्टअपबरोबर सहकार्य, 3) कुटुंबात भरड धान्याचे आरोग्यदायी आणि पोषण संबधी फायद्यांबाबत जागरुकता निर्माण करण्यासाठी अभियानांचा प्रारंभ, आणि 4) ब्रँड इंडिया मिलेट्सला प्रोत्साहन देण्यासाठी आंतरराष्ट्रीय संपर्क व्यवस्था ”
भारत सर्व 9 प्रकारच्या भरड धान्याचे उत्पादन करतो यावर भर देताना भारत हा जगातील दुसरा सर्वात मोठा उत्पादक आणि भरड धान्याचा दुसरा सर्वात मोठा निर्यातदार आहे याकडे लक्ष वेधले.
केंद्र सरकारचे प्रयत्न अधोरेखित करत ते म्हणाले की, 10 राज्यांतील 100 जिल्ह्यांमध्ये सुमारे 4 लाख हेक्टर भातशेतीचे क्षेत्र तेलबिया लागवडीसाठी वापरले जाणार आहे. तसेच, तेलबियांचे मोठ्या प्रमाणावर उत्पादन घेणारे 230 जिल्हे निवडण्यात आले आहेत. पुढील 5 वर्षांत जवळपास 20 लाख हेक्टर क्षेत्र तेलबियांच्या आंतरपिकाखाली आणले जाईल.
कृषी संशोधन आणि शिक्षण विभागाचे सचिव  आणि भारतीय कृषी संशोधन परिषदेचे  चे महासंचालक डॉ. टी. मोहपात्रा यांनी त्यांच्या सादरीकरणादरम्यान सांगितले की, 2023 हे वर्ष आंतरराष्ट्रीय भरड धान्य वर्ष म्हणून घोषित करण्यात आले आहे. ते म्हणाले की कापणीपश्चात मूल्यवर्धन, देशांतर्गत खप वाढवण्यासाठी आणि भरड धान्यांचे राष्ट्रीय आणि आंतरराष्ट्रीय स्तरावर ब्रँडिंग करण्यासाठी सहाय्य पुरवले जाईल.S.Patil/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 170
पंतप्रधान कार्यालय
श्यामजी कृष्ण वर्मा यांच्या जयंतीनिमित्त पंतप्रधानांनी त्यांना वाहिली आदरांजली
श्यामजी कृष्ण वर्मा यांच्या जयंतीनिमित्त पंतप्रधान नरेंद्र मोदी यांनी त्यांना आदरांजली वाहिली आहे. श्यामजी कृष्ण वर्मा यांच्या महत्तेबद्दल बोलतानाचे आपले भाषणही पंतप्रधानांनी शेअर केले आहे.
पंतप्रधानांनी ट्वीट केले आहे की,
“वीर श्यामजी कृष्ण वर्मा यांना आदरांजली. भारतमातेच्या या निर्भीड सुपुत्राने भारताला स्वतंत्र करण्यासाठी आणि आपल्या लोकांमध्ये अभिमानाची भावना रूजवण्यासाठी आपले जीवन समर्पित केले. त्यांच्या महत्तेबद्दल बोलतानाचे माझे एक भाषण मी शेअर करतो आहे.”
अर्थ मंत्रालय
किनारी नौवहनाला व्यवहार्यता तफावत निधीसह खाजगी सरकारी भागीदारी तत्वाद्वारे प्रोत्साहन देणार
नवी दिल्ली, 1 फेब्रुवारी 2023
हरित औद्योगिक आणि आर्थिक परिवर्तनासाठी 2070 पर्यंत पंचामृत आणि झिरो कार्बन उत्सर्जन साध्य करण्याच्या दिशेने भारत जोरदार वाटचाल करत आहे. हा अर्थसंकल्प भारताच्या हरित विकासावर भर देत असल्याचे केंद्रीय वित्त आणि कॉर्पोरेट मंत्री निर्मला सीतारामन यांनी आज संसदेत 2023-24 चा अर्थसंकल्प मांडताना सांगितले.
किनारी नौवहन
हरित विकासाला अनुसरून, किनारी नौवहनाला व्यवहार्यता तफावत निधीसह खाजगी सरकारी भागीदारी तत्वाद्वारे प्रोत्साहन देणार असल्याचे वित्त मंत्र्यांनी सांगितले. हा मार्ग उर्जा बचत आणि वाहतुकीवरचा कमी खर्च या दृष्टीने प्रवासी आणि मालवाहतूक या दोन्हींसाठी उपयुक्त आहे.
जुन्या वाहनांच्या जागी दुसरे वाहन
जुनी वाहने आणि रुग्णवाहिका बदलण्यासाठी राज्यांनाही सहाय्य दिले जाईल असे वित्त मंत्र्यांनी सांगितले. राज्याच्या 50 वर्षांच्या कर्जाचा एक भाग भांडवली व्यय यासाठी खर्च केला जाईल, याची सांगड जुनी सरकारी वाहने मोडीत काढण्याशी घातली जाईल.आपली अर्थव्यवस्था हरित व्हावी यासाठी प्रदूषण कारक जुनी वाहने मोडीत काढणे अतिशय आवश्यक आहे. 2021-22 च्या अर्थसंकल्पात उल्लेख केलेल्या वाहन मोडीत काढण्याच्या धोरणाला अधिक प्रोत्साहन देण्यासाठी केंद्र सरकारची जुनी वाहने मोडीत काढण्यासाठी आवश्यक निधीची तरतूद करण्यात आल्याचे त्यांनी सांगितले.G.Chippalkatti/N.Chitale/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 138
संरक्षण मंत्रालय
बीईएल एरो इंडिया 2021 दरम्यान ‘आत्मनिर्भर भारत’ चा भाग म्हणून विकसित केलेली जवळपास 30 उत्पादने / प्रणाली प्रदर्शित करणार
संरक्षण क्षेत्रातील सार्वजनिक भागीदारी कंपनी, भारत इलेक्ट्रॉनिक्स लिमिटेड  बंगळूरू मधील यलाहंका हवाई तळावर 3 ते 5 फेब्रुवारी 2021 दरम्यान आयोजित केलेल्या एरो इंडिया 2021 मध्ये अत्याधुनिक उत्पादने आणि त्यांच्या व्यवसायातील प्रत्येक क्षेत्रातील प्रणालीं प्रदर्शित करणार आहे. उत्पादने आणि प्रणाली यांना 'हवाई आणि अंतराळ उपयोजन’, 'उपग्रह आणि अंतराळ उपयोजन’, 'आत्मनिर्भरतेसाठी उत्पादने आणि प्रणाली ', 'उच्च कार्यप्रदर्शन आणि कृत्रिम बुद्धिमत्ता प्रणाली’, भूमी आणि नौदल उत्पादने’ ‘दळणवळण आणि लेझर आधारित उत्पादने’, ‘बिगैर-संरक्षण/विविधता आणि मैदानी  प्रदर्शन उत्पादने’ यामध्ये वर्गीकृत केले आहे.
याव्यतिरिक्त, बीईएल आपल्या काही नवीन उत्पादने आणि तंत्रज्ञानाच्या प्रात्यक्षिकाच्या माध्यमातून आपली संशोधन आणि विकास क्षमता दर्शवेल. आत्मनिर्भर भारत उपक्रमाचा भाग म्हणून विकसित केलेली एकूण 30 उत्पादने आणि प्रणाली येथे प्रदर्शित करण्यात येणार असून यामध्ये हवाई क्षेपणास्त्र इलेक्ट्रॉनिक्स, ईडब्ल्यू प्रणाल्यांसाठी रिसीव्हर्स आणि 2 केडब्ल्यू इंधन सेल, एफओ गायरो आधारित सेन्सर पॅकेज युनिट, आथ्रेमल लेझर ट्रान्समिटर, आयआर जैमर, कॉल व्यवस्थापक आणि मीडिया गेटवे, सी-बँड ट्रोपो पॉवर अॅम्पलीफायर आणि आयआर साधक मिसाईल यासारख्या अनेक बाबींचा समावेश आहे.
याशिवाय व्हेंटिलेटर आणि डायलिसिस मशीन, आयओटी  घटकासह स्मार्ट सिटी व्यासपीठ इ. सारख्या उत्पादनांचे प्रदर्शनही केले जाईल. बीईएलच्या मैदानी प्रदर्शनाचे मुख्य आकर्षण म्हणजे मिनी शेल्टर आधारित मिनी सी4आय प्रणाली, अतुल्य , सीटीएफसीआर , डब्ल्यूएलआर  आणि अँटी ड्रोन प्रणली हे आहे.
तपशीलवार बातमीसाठी कृपया येथे क्लिक करा
M.Chopade/S.Mhatre/P.Kor
पंतप्रधान कार्यालय
राउरकेला येथील आदि महोत्सवा संदर्भातले संदेश पंतप्रधानांनी केले सामायिक
आपल्या आदिवासी समुदायांचा वारसा आणि संस्कृती हा भारताचा गौरव असल्याचे पंतप्रधान नरेंद्र मोदी यांनी म्हटले आहे.
आमदार भबानी शंकर भोई यांच्या ट्विटला उत्तर देताना पंतप्रधानांनी ट्विट केले:
"ओडिशातील राउरकेला येथे सुरू असलेल्या आदि महोत्सवामधील हा एक मनोरंजक क्षण असून भारताला आपल्या आदिवासी समुदायांच्या वारशाचा आणि संस्कृतीचा अभिमान आहे."
आरोग्य आणि कुटुंब कल्याण मंत्रालय
राज्ये/केंद्रशासित प्रदेशातल्या कोविड 19 लस उपलब्धतेबाबत अद्ययावत माहिती
राज्ये/केंद्रशासित प्रदेशांना कोविड प्रतिबंधक लसीच्या 89.89कोटींपेक्षा अधिक मात्रा पुरवण्यात आल्या
राज्ये/केंद्रशासित प्रदेश आणि खाजगी रुग्णालयांकडे अद्याप 5.67
कोटी पेक्षा जास्त मात्रा उपलब्ध
कोविड- 19 प्रतिबंधक लसीकरणाची देशभरात व्याप्ती आणि गती वाढवण्यासाठी केंद्रसरकार कटीबद्ध आहे. कोविड-19 सार्वत्रिक लसीकरणाचा नवा टप्पा 21 जून 2021 पासून सुरु झाला. लसींची अधिक उपलब्धता, राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लस उपलब्धतेवर आधीच दृष्टीक्षेप आणि प्रवाही लस पुरवठा साखळी याद्वारे लसीकरण अभियानाला अधिक गती देण्यात आली आहे.
|
|
VACCINE DOSES
|
|

|
|
SUPPLIED
|
|
89,89,83,265
|
|
BALANCE AVAILABLE
|
|
5,67,37,905
देशव्यापी लसीकरण अभियानाचा भाग म्हणून केंद्र सरकार, राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा पुरवत आहे. कोविड-19 लसीकरण अभियानाच्या सार्वत्रिकीकरणाच्या नव्या टप्यात केंद्र सरकार, देशातल्या लस उत्पादकांकडून उत्पादित 75 % लसी खरेदी करून त्या राज्ये आणि केंद्रशासित प्रदेशांना मोफत पुरवत आहे.
केंद्र सरकारने आतापर्यंत सर्व स्त्रोताद्वारे 89.89 कोटींपेक्षा जास्त लसींच्या मात्रा राज्ये/ केन्द्र शासित प्रदेशांना पुरवल्या आहेत.
याशिवाय लसीच्या 5.67 कोटी पेक्षा जास्त  शिल्लक आणि वापरलेल्या नाहीत अशा मात्रा राज्ये आणि केंद्र शासित प्रदेश आणि खाजगी रुग्णालयांकडे उपलब्ध आहेत.
आर्थिक व्यवहार विषयक मंत्रिमंडळ समिती
लखनौच्या स्कुटर्स इंडिया लिमिटेडच्या ताळेबंदाच्या पुनर्रचनेला केंद्रीय मंत्रिमंडळाची मंजुरी
नवी दिल्ली, 23 मे 2018
पंतप्रधान नरेंद्र मोदी यांच्या अध्यक्षतेखाली अर्थविषयक केंद्रीय समितीने लखनौच्या स्कुटर्स इंडिया लिमिटेडच्या ताळेबंदाच्या पुनर्रचनेला पुढील प्रकारे मंजुरी दिली आहे:
- संचित तोट्यापोटी भारत सरकारच्या एसआयएलच्या भागभांडवलात 85.21 कोटी रुपये घट झाली आहे. ही घट 31.03.2013 रोजी अंमलात आली असे मानण्यात येईल. आणि
- कंपनीला 2012-13 मध्ये देण्यात आलेल्या अनियोजित कर्जावर व्याज गोठवणे आणि 1.89 कोटी रुपये मूळ रकमेच्या समभागात रूपांतरित करणे
या मंजुरींनंतर स्कुटर्स इंडिया लिमिटेडचा 2012-13 पासून पुढील वर्षांचा ताळेबंद नियमित होईल आणि त्यानुसार पुढील पुनर्रचना केली जाईल. यामुळे कंपनीच्या निर्गुंतवणुकीतील अडथळे दूर होणे अपेक्षित आहे.
B.Gokhale/S.Kane/D.Rane
(Visitor Counter : 46